“O‘ZMEVASABZAVOTUZUMSANOAT-XOLDING” XOLDING KOMPANIYASI FAOLIYATINI TAKOMILLAShTIRISh ChORA-TADBIRLARI TO‘G‘RISIDA

Konserva va vino-aroq sanoati korxonalarining ishlab chiqarish quvvatlaridan yanada to‘la va samarali foydalanish, meva-sabzavot ekinlari va uzum hosildorligini oshirish hisobiga o‘z xomashyo bazasini mustahkamlash, shuningdek “O‘zmevasabzavotuzumsanoat-xolding” xolding kompaniyasining o‘z tarkibiga kiruvchi korxonalarni boshqarishdagi rolini oshirish maqsadida Vazirlar Mahkamasi qaror qiladi:
 1. “O‘zmevasabzavotuzumsanoat-xolding” xolding kompaniyasi O‘zbekiston Respublikasi Qishloq va suv xo‘jaligi vazirligi, Qoraqalpog‘iston Respublikasi Vazirlar Kengashi va viloyatlar hokimliklari bilan birgalikda kompaniyaning meva-sabzavot va uzumchilik xo‘jaliklariga tegishli ekin maydonlarida paxta, boshoqli don ekinlari va ixtisosni belgilamaydigan boshqa ekinlarni bosqichma-bosqich qisqartirish jadvallarini ikki hafta muddatda ishlab chiqsin.
 “O‘zsharobsanoat” AJga ko‘rsatib o‘tilgan jadvallarni hisobga olgan holda kompaniya xo‘jaliklari yerlarida meva-sabzavot, kartoshka va uzum ekishni mustaqil ravishda prognozlashtirish huquqi berilsin.
 2. O‘zbekiston Respublikasi Davlat mulki qo‘mitasi, “O‘zmevasabzavotuzumsanoat-xolding” xolding kompaniyasi va hududiy “Mevasabzavot” birlashmalarining kompaniya hamda hududiy birlashmalar tarkibiga kiruvchi vino-aroq va spirt sanoati aksiyadorlik jamiyatlari ustav jamg‘armasini davlatga tegishli mol-mulkni kapitallashtirish, budjet oldidagi qarzlar tarkibini o‘zgartirish, shuningdek boshqa manbalar hisobiga aksiyalar davlat ulushini 1 va 1a-ilovalarga* muvofiq nazorat paketigacha yetkazish yo‘li bilan ko‘paytirish to‘g‘risidagi taklifi qabul qilinsin.
 5. O‘zbekiston Respublikasi Moliya vazirligi “O‘zmevasabzavotuzumsanoat-xolding” xolding kompaniyasi hamda xizmat ko‘rsatuvchi tijorat banklari bilan birgalikda xolding kompaniyasi korxonalarining o‘z aylanma mablag‘larini to‘ldirish va uzumchilikni rivojlantirish masalasini ikki oy muddatda ko‘rib chiqsin va hal qilsin.
 6. “O‘zqishloqxo‘jalikta’minottuzatish” davlat-kooperativ qo‘mitasi “O‘zmevasabzavotuzumsanoat-xolding” xolding kompaniyasi bilan birgalikda xolding kompaniyasi xo‘jaliklariga sabzavot, kartoshka, meva va uzum yetishtirishda ekin qator oralarida agrotexnika tadbirlarini o‘tkazish uchun mashina-traktor parklari tomonidan shartnomaviy asosda xizmatlar ko‘rsatishga doir tadbirlarni ikki hafta muddatda ishlab chiqsin va tasdiqlasin.
 8. O‘zbekiston Respublikasi Qishloq xo‘jaligi vazirligi, “O‘zsharobsanoat” AJ, Qoraqalpog‘iston Respublikasi Vazirlar Kengashi va viloyatlar hokimliklari vinochilik sanoatini yanada rivojlantirish va eksportga mo‘ljallangan mahsulotlar ishlab chiqarishni ko‘paytirish uchun qishloq xo‘jaligini uzumning o‘ta qimmatli navlari bilan ta’minlash maqsadida meva ko‘chatlari yetishtiruvchi xo‘jaliklar faoliyatini takomillashtirish chora-tadbirlarini ko‘rsinlar.
 10. Hududiy “Mevasabzavot” birlashmalari raislarini, rais o‘rinbosarlarini va bosh buxgaltyerlarini attestatsiyadan o‘tkazish bo‘yicha 2-ilovaga* muvofiq maxsus idoralararo komissiya tuzilsin.
 Hududiy “Mevasabzavot” birlashmalari rahbar xodimlari va mutaxassislarini attestatsiyadan o‘tkazish bo‘yicha komissiya:
 Attestatsiyadan o‘tkazish tartibi to‘g‘risidagi Nizomni o‘n kun muddatda ishlab chiqsin va tasdiqlasin;
 hududiy “Mevasabzavot” birlashmalari rahbarlari va mutaxassislarini ikki oy muddatda attestatsiyadan o‘tkazsin.
 12. Vazirlar Mahkamasining “Respublika meva-sabzavot xo‘jaligida monopoliyadan chiqarish va ixtisoslashtirishni chuqurlashtirish chora-tadbirlari to‘g‘risida” 1997-yil 18-iyuldagi 363-son qaroriga 6-7-ilovalarning spirt va alkogolli mahsulotlar ishlab chiqaruvchi aksiyadorlik jamiyatlaridagi aksiyalar paketlari ulushlarini o‘zgartirishga oid qismiga mazkur qarorga 1 va 1a-ilovalarga muvofiq o‘zgartirishlar kiritilsin.
 13. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari M.Z. Usmonov zimmasiga yuklansin.